ด้วงกับเธอ

ด้วงกับเธอ เป็นละครโทรทัศน์ไทยแนวสุขนาฏกรรมจินตนิยม BL ปี พ.ศ. 2569 นำแสดงโดยวันพิชิต นิมิตภาคภูมิ และศุภการ จิรโชติกุล สร้างจากนวนิยายเรื่อง ด้วงกับเธอ ของ peachhplease กำกับการแสดงโดยณธวรรศว์ ปิยานนท์พงศ์ และผลิตโดยดูมันดิ

ออกอากาศตอนแรกทางช่องวัน 31 เมื่อวันที่ 31 มกราคม พ.ศ. 2569 โดยออกอากาศทุกวันเสาร์ เวลา 21.30 น. (เวลามาตรฐานไทย) นอกจากนี้ ยังมีการเผยแพร่ฉบับไม่ตัดต่อผ่านการสตรีมมิงทางอ้ายฉีอี้ในเวลา 22.30 น. (เวลามาตรฐานไทย) นอกจากนี้ ละครยังเผยแพร่ให้รับชมผ่านการสตรีมมิงในเวลา 22.30 น. (เวลามาตรฐานไทย) ทางช่อง Mandee Channel บนยูทูบ สำหรับบางประเทศหรือภูมิภาคที่ได้รับสิทธิ์รับชม

 เรื่องย่อ 
ภายหลังจากประสบกับรักแรกพบ ด้วง (วันพิชิต นิมิตภาคภูมิ) นักศึกษาคณะมัณฑนศิลป์ มหาวิทยาลัยสัมพันธศิลป์ ตัดสินใจเดินหน้าพิชิตใจ ฉิน (ศุภการ จิรโชติกุล) นักศึกษาคณะดุริยางคศาสตร์ผู้มีบุคลิกเย็นชาและเก็บตัว

ด้วงรวบรวมความกล้าเพื่อสารภาพความในใจต่อฉินในวันลอยกระทง โดยประกาศอย่างแน่วแน่ว่าเขาไม่ได้มาขออนุญาต หากแต่เพียงมาบอกให้รับรู้ว่าเขาตั้งใจจะพิชิตหัวใจของฉิน ด้วงยอมรับว่าเขาหลงใหลในเสน่ห์ของฉินอย่างยิ่ง และรู้สึกราวกับต้องมนต์จากเสียงร้องของฉิน แม้ฉินจะมิได้ตอบรับความรู้สึกนั้น หากก็มิได้ปฏิเสธแต่อย่างใด ตรงกันข้าม เขากลับก้าวเข้ามาใกล้และเอ่ยถ้อยคำให้กำลังใจด้วงในการมุ่งมั่นพิชิตใจครั้งนี้

ด้วยความหลงใหลในความน่ารักของฉิน ด้วงจึงมุ่งมั่นเดินหน้าต่อไป และวางแผนพิชิตใจเพื่อทำให้หัวใจของฉินอ่อนลง โดยได้รับความช่วยเหลือจากเพื่อนสนิท ได้แก่ เจมี่ (ชัชพล ประณตพงศ์) และ แปะ (ธนภัทร ตันสกุล)

เรื่องราวดำเนินไปท่ามกลางความพากเพียรของด้วงและความลังเลของฉิน ซึ่งเริ่มแปรเปลี่ยนไปเมื่อทั้งสองได้จับคู่แสดงดนตรีร่วมกัน ต่อมาด้วงได้ล่วงรู้ว่าฉันมีความใฝ่ฝันที่อยากจะเป็นนักร้อง แม้ด้วงจะขาดความมั่นใจในความสามารถของตนทั้งด้านการร้องและการเต้น หากเขาก็ให้คำมั่นว่าจะพยายามอย่างสุดความสามารถ ด้วยความหวังว่าจะสามารถมอบการแสดงอันคู่ควรในการสานฝันของฉินให้เป็นจริง

นักแสดง
นักแสดงหลัก
 วันพิชิต นิมิตภาคภูมิ รับบท ด้วง
 ศุภการ จิรโชติกุล รับบท ฉิน
 ชัชพล ประณตพงศ์ รับบท เจมี่
 ธนภัทร ตันสกุล รับบท แปะ
 ธีรติ เอกเสถียร รับบท โต้ง
 ภูวิชญ์ ชาน รับบท คิม
 สรนันท์ สุขสวัสดิ์ รับบท มาร์วิส

นักแสดงสมทบ
 ศรีพรรณ ชื่นชมบูรณ์ รับบท แม่ของด้วง
 สุพจน์ จันทร์เจริญ รับบท พ่อของด้วง
 พิยดา จุฑารัตนกุล รับบท แม่ของฉิน
 ศรุต วิจิตรานนท์ รับบท พ่อของฉิน
 ปริญญากรณ์ ขันสวะ รับบท ฟูนัน
 ภานุโรจน์ เฉลิมกิจพรทวี รับบท ติณ
 ภาสิดี เพชรสุรี รับบท อลิส
 รัชชานนท์ เรือนเพ็ชร์ รับบท ทิว
 วิชญ์พล สมคิด รับบท ภีม
 ทิพานัน นิลสยาม รับบท ซอล
 ชนกันต์ อาพรสุทธินันท์ รับบท สมาย

 อ้างอิง 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2569
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครชายรักชายไทย
หมวดหมู่:ละครโทรทัศน์ช่องวัน 31